馬真拿

馬真拿係西班牙足球員，長時間效力西班牙球隊華倫西亞。佢亦曾係西班牙國家隊嘅成員之一，司職後衛或防守中場。

球員生涯

球會 
馬真拿嘅職業生涯起源於出生地嘅一間球會—西維爾，18歲嘅時候提升上當時喺西乙嘅西維爾一隊。1999/2000賽季，首次代表西維爾喺西甲上陣，嗰場係西維爾重返西甲嘅第一場比賽，亦係佢第一場嘅西甲比賽，對手係皇家蘇斯達，結果打成2:2平手。

但西維爾喺嗰個賽季護級失敗，需要降班，馬真拿離開母會西維爾加盟賓菲加。

經過短短一個賽季後，華倫西亞希望收購馬真拿作為杜杰錫嘅替補，最終華倫西亞用沙豪域交換馬真拿。

馬真拿加盟華倫西亞上陣十六場聯賽。第一年就迅即幫球會奪得三十年以來首個西甲錦標。馬真拿好快成為球隊主力，夥拍當時嘅世界最佳後衛阿耶拉。兩年之後，佢幫華倫西亞一次過羸咗西甲冠軍同歐洲足協盃冠軍。雙冠王咁好嘅成績全賴球隊有一條穩固防線，重俾人叫做鋼鐵防線，西班牙更有媒體更認為呢條鋼鐵防線去到意甲都可以稱霸。馬真拿喺華倫西亞已經係後防嘅主力，2007/08賽季季中，朗奴高文上任後，清洗球會三大功臣—艾比達、簡尼沙里斯同安古路，球隊缺乏防守中場，馬真拿被派改踢防守中場，期間表現出色，更藉住艾比達、簡尼沙里斯同安古路唔在陣成為球隊第二隊長。

2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選舉出嚟。

國家隊 
1999年馬真拿代表西班牙小國腳出戰喺尼日利亞舉行嘅世青盃，並協助球隊奪得冠軍。2000年參加悉尼奧運贏得銀牌。馬真拿喺兩項賽事都係球隊嘅主力。

2002年8月21日正式成為大國腳，第一場比賽係去布達佩斯，對手係匈牙利，結果打成1:1。曾出席2004年歐洲國家盃，2006年世界盃，2008年歐洲國家盃。2008年更幫助西班牙贏咗球隊40年嚟首個重要錦標，佢亦被選為賽事嘅最佳陣容中。

榮譽 
 西班牙
 1999年尼日尼亞世青盃
 冠軍
 2000年夏季奧林匹克運動會男子足球
 銀牌
 2008年歐洲國家盃
 冠軍

華倫西亞
 西班牙甲組足球聯賽冠軍
 2001/02，2003/04
 西班牙盃冠軍
 2008
 西班牙超級盃冠軍
 2004
 歐洲足協杯冠軍
 2003/04
 歐洲超級盃冠軍
 2005

西班牙足球員
足球後衛
足球中場
西維爾足球會球員
賓菲加球員
華倫西亞球員
維拉利爾球員